Έγιναν οι προτεινόμενες διορθώσεις σύμφωνα με τον «Οδηγό χρήσης μη σεξιστικής γλώσσας στα διοικητικά έγγραφα» από τη Γενική Γραμματεία ισότητας των φύλων.

Τροποποιήθηκε το σχέδιο μαθήματος ώστε να επικεντρώνεται στη χρήση του διαδραστικού πίνακα και την αξιοποίηση των δυνατοτήτων του.

Στις ασκήσεις των δραστηριοτήτων «Δραστ\_1», «Δραστ\_2», «Δραστ\_3» και «Δραστ\_5» μέσω του κουμπιού Έλεγχος παρέχεται ανατροφοδότηση στον/στην μαθητή/τρια αφού παρουσιάζεται τι έχει τοποθετηθεί στη σωστή θέση και τι όχι. Αφαιρέθηκε το κουμπί της λύσης. Δίνεται όμως η δυνατότητα της επανάληψης της άσκησης ώστε ο/η μαθητής/τρια να πειραματιστεί με τις εντολές μέχρι να ανακαλύψει τη σωστή θέση. Πρέπει να τονιστεί ότι οι ασκήσεις αξιολόγησης δεν αποτελούν τελική αξιολόγηση αλλά διαμορφωτική. Αποτελούν ένα έναυσμα για το/τη μαθητή/τρια να διακρίνει αν έχει κατανοήσει τις έννοιες, και να ξαναδεί το εκπαιδευτικό υλικό. Επίσης πραγματοποιούνται στον διαδραστικό πίνακα με την εποπτεία του/της εκπαιδευτικού και σκοπός τους είναι να προκαλέσουν συζήτηση και συνεργασία τόσο μεταξύ των μαθητών/τριων όσο και του/της εκπαιδευτικού.

Τροποποιήθηκαν οι Ασκήσεις Αξιολόγησης και προστέθηκε ανατροφοδότηση σε περίπτωση λανθασμένης απάντησης. Η ανατροφοδότηση δίνεται αφού ολοκληρωθούν όλες οι ερωτήσεις όπως και η δυνατότητα επανάληψης της διαδικασίας αξιολόγησης. Επίσης επειδή οι ασκήσεις εκτελούνται στον διαδραστικό πίνακα, με την εποπτεία του/της εκπαιδευτικού, δεν υπάρχει η δυνατότητα να χρησιμοποιηθούν οι λύσεις ή η επανάληψη ή η ανανέωση της ιστοσελίδας μέσω του φυλλομετρητή παρά μόνο αν το αποφασίσει ο/η εκπαιδευτικός. Πρέπει να τονιστεί ότι οι ασκήσεις αξιολόγησης δεν αποτελούν τελική αξιολόγηση αλλά διαμορφωτική. Αποτελούν ένα έναυσμα για το/τη μαθητή/τρια να διακρίνει αν έχει κατανοήσει τις έννοιες, και να ξαναδεί το εκπαιδευτικό υλικό.